ভোটের আগেই রক্তাক্ত বিহার, গুলিতে ঝাঁঝরা আরজেডি নেতা

ওয়েবডেস্ক- ভোটের (Vote) আগেই রক্তাক্ত বিহার (Bihar) । গুলিতে ঝাঁঝরা আরজেডি নেতা রাজকুমার রাই (RJD leader Rajkumar Rai) । বুধবার রাতে তার উপর গুলি চালায় দুষ্কৃতীরা। এখনও পর্যন্ত পাওয়া খবর অনুযায়ী, দলে দুজন দুষ্কৃতী ছিল। ভোটের আগে এই হাড়হিম করা কাণ্ডে শোরগোল বিহারে।

পুলিশ সূত্রে খবর, রাত ১০টার দিকে এই ঘটনা ঘটেছে। চিত্রগুপ্তের মুন্নাচকের ঘটনা। বিহারের ভোটে রাঘোপুর বিধানসভা কেন্দ্র থেকে রাজকুমার রাইয়ের প্রতিদ্বন্দ্বিতা করার কথা ছিল। তার আগেই সব শেষ। প্রাথমিক তদন্তে পুলিশের অনুমান, রাজনৈতিক শত্রুতা নয়। হয়তো জমি সংক্রান্ত বিবাদের জেরে খুন হতে হল এই আরজেডি নেতাকে। কারণ রাজকুমার রাই জমি সংক্রান্ত ব্যবসার কাজে জড়িত ছিলেন। বিহারের বৈশালীর রাঘোপুরের (Raghopur) বাসিন্দা ছিলেন তিনি। বুধবার রাতে কোনও ব্যক্তিগত কাজে চারচাকা নিয়ে বেরিয়েছিলেন। বাড়ি ফিরছিলেন তিনি। সেই সময় রাস্তায় একটি দোকানের সামনে নামেন রাজকুমার।

আরও পড়ুন- ২০২৯ সালে প্রধানমন্ত্রী হবেন রাহুল গান্ধী!

সেখান থেকে খাবার কেনার পরিকল্পনা ছিল। গাড়ি থেকে নামতেই রাজকুমার রাইকে লক্ষ্য করে পর ৬টি বুলেট ছোঁড়ে দুষ্কৃতীরা। রক্তাক্ত অবস্থায় লুটিয়ে পড়েন তিনি। চিত্রগুপ্ত নগর থানার ঢিল ছোঁড়া দূরত্বেই ঘটে গেল এই হাড়হিম করা ঘটনা। তড়িঘড়ি পুলিশ ঘটনাস্থলে আসে। গুরুতর জখম অবস্থায় রাজকুমারকে নিয়ে তারা হাসপাতালে যায়। চিকিৎসকেরা জানান, মৃত্যু হয়েছে আরজেডি নেতা। পুলিশ ঘটনাস্থল থেকে ৬টি কার্তুজ উদ্ধার করেছে। এলাকার সিসি ক্যামেরা খতিয়ে দেখা হচ্ছে। অপরাধীদের খোঁজে তদন্ত শুরু করেছে পুলিশ। প্রমাণ সংগ্রহ করতে ঘটনাস্থলে যায় ফরেন্সিক দল।

আর কয়েকদিন পরেই বিহার বিধানসভার ভোট (Bihar Assemble Election) । ফলে জোরকদমে চলছে রাজনৈতিক দলগুলির ভোটের প্রস্তুতি। এর মধ্যেই এই রক্তাক্ত ঘটনায় নতুন করে আতঙ্ক তৈরি হল।

দেখুন আরও খবর-